יורגן סטרנד לארסן

יורגן סטרנד לארסן (בנורווגית: Jørgen Strand Larsen; נולד ב-6 בפברואר 2000) הוא כדורגלן נורווגי המשחק בעמדות החלוץ והקיצוני הימני בקבוצת קריסטל פאלאס מהפרמייר ליג ובנבחרת נורווגיה.

 קריירת מועדונים 
 קריירה מוקדמת 
סטרנד לארסן החל את הקריירה שלו במחלקת הנוער של קוויק האלדן לפני שהצטרף לסרפסבורג 08 בשנת 2015. כאשר במהלך התקופה הזו הוא התחרה גם בענפי ספורט נוספים, כולל טניס, הוקי קרח וגולף. ב-26 באפריל 2017, ערך סטרנד לארסן את הופעת הבכורה שלו בקבוצה הבוגרת של סרפסבורג כשכבש שלושער בניצחון 10–1 על דרובאק-פרוגן במסגרת הגביע הנורווגי. ב-21 במאי 2017 ערך סטרנד לארסן הופעת בכורה בליגת העל הנורווגית בניצחון 2–0 וולרנגה. ב-28 באוגוסט 2017 הושאל סטרנד לארסן לקבוצת הנוער של מילאן. אך לא זכה שם להזדמנויות ושב לסרפסבורג. סטרנד לארסן שיחק בסרפסבורג שלוש עונות נוספות כשאת עונת 2018 הוא סיים ללא שערים ב-11 הופעות בכל המסגרות. ב-14 באפריל 2019 כבש סטרנד לארסן את שער הבכורה שלו בליגת העל הנוורווגית בניצחון 1–0 על לילסטורם ואת עונת 2019 הוא סיים עם 5 שערים ב-26 הופעות בכל המסגרות. בעונת 2020 כבש סטרנד לארסן 2 שערים ב-16 הופעות עד אוגוסט, לפני שעזב את הקבוצה.

 חרונינגן 
ב-9 בספטמבר 2020, חתם סטרנד לארסן על חוזה לארבע שנים בחרונינגן מליגת העל ההולנדית. וב-13 בספטמבר הוא ערך את הופעת הבכורה שלו בקבוצה כשבישל את שער השוויון במשחק שהסתיים לבסוף בהפסד 1–3 לפ.ס.וו. איינדהובן. ב-25 באוקטובר 2020 כבש סטרנד לארסן את שער הבכורה שלו עבור חרונינגן בניצחון 3–1 על פורטונה סיטארד בו כבש צמד. ואת עונת הבכורה שלו בחרונינגן הוא סיים כמלך שערי הקבוצה בליגה עם 9 שערים ב-31 הופעות. בעונה הבאה הפך סטרנד לארסן לאחד השחקנים החשובים בקבוצה וסיים אותה שוב כמלך שערי הקבוצה עם 17 שערים ב-35 הופעות בכל המסגרות. סטרנד לארסן החל גם את עונת 2022/2023 בחרונינגן וכבש שער אחד בארבע הופעות בחודש אוגוסט.

 סלטה ויגו 
ב-1 בספטמבר 2022 חתם סטרנד לארסן בסלטה ויגו מהלה ליגה ששילמה עבורו לחרונינגן 11 מיליון אירו. ב-2 בספטמבר, ערך סטרנד לארסן את הופעת הבכורה שלו בקבוצה ובישל את השער השני בניצחון 3–0 על קאדיס. ב-13 בינואר 2023, הוא כבש את שער הבכורה שלו במועדון בתיקו 1–1 נגד ויאריאל. ואת העונה הוא סיים עם 5 שערים ב-35 הופעות בכל המסגרות. בעונה לאחר מכן עונת 2023/2024 הוא קנה את מעמדו בקבוצה כשסיים כמלך השערים של סלטה ויגו עם 13 שערים ב-37 הופעות בליגה. במהלך תקופתו בסלטה, הוא קיבל את הכינוי שורשו (בגליסיאנית :Xurxo).

 וולברהמפטון וונדררס 
ב-2 ביולי 2024, עבר סטרנד לארסן לוולברהמפטון וונדררס מהפרמייר ליג בהשאלה לעונה אחת עם סעיף חובת רכישה בסיום העונה. סטרנד לארסן ערך את הופעת הבכורה הרשמית שלו במועדון ב-17 באוגוסט 2024 בהפסד 0–2 לארסנל בליגה. ב-25 באוגוסט הוא כבש את שער הבכורה שלו במועדון בהפסד 2–5 לצ'לסי, ואת העונה הוא סיים עם 14 שערים ב-38 הופעות בכל המסגרות. ב-1 ביולי 2025 מימשה וולבס את אופציית הרכישה שלה וסטרנד לארסן חתם על חוזה ל-4 שנים במועדון.

 קריסטל פאלאס 
ב-2 בפברואר 2026 חתם סטרנד לארסן על חוזה לארבע וחצי שנים בקריסטל פאלאס, ששילמה עליו 48 מליון ליש"ט שהיוו עבורה שיא מועדון. ב-8 בפברואר ערך את הופעת הבכורה שלו במועדון בניצחון 1–0 על ברייטון אנד הוב אלביון במסגרת הליגה. ב-11 בפברואר כבש את שער הבכורה שלו במועדון ואף השלים צמד בהפסד 2–3 לברנלי גם כן במסגרת הליגה.

 קריירה בינלאומית 

סטרנד לארסן שיחק בכל הנבחרות הצעירות של נורווגיה, ובנובמבר 2020, קיבל זימון ראשון לנבחרת הבוגרת. ב-18 בנובמבר 2020 ערך סטרנד לארסן את הופעת הבכורה שלו בנבחרת הבוגרת בתיקו 1–1 נגד אוסטריה במסגרת ליגת האומות. ב-7 בספטמבר 2023, כבש סטרנד לארסן את שער הבכורה שלו בנבחרת הבוגרת וגם תרם שני בישולים בניצחון של נורווגיה 6–0 על נבחרת ירדן במשחק ידידות.

 סטטיסטיקות קריירה 
 מועדונים 
מעודכן ל-11 בפברואר 2026
מועדוןעונהליגהגביעגביע הליגהאירופהסך הכלליגההופעותשעריםהופעותשעריםהופעותשעריםהופעותשעריםהופעותשעריםסרפסבורג 082017ליגת העל הנורווגית3033——6320186000—50110201923431——265202016200——162סה"כ4866400505910חרונינגן2020/2021ליגת העל ההולנדית31910——3292021/2022321433——35172022/20234100——41סה"כ67244300007127סלטה ויגו2022/2023לה ליגה32431——3552023/2024371320——3913סה"כ69175100007418וולבס (השאלה)2024/2025הפרמייר ליג35142010—3814וולבס 2025/20262211332—266סה"כ57153342006420קריסטל פאלאס2025/2026הפרמייר ליג22——0022סה"כ2200000022סה"כ קריירה243641811425026977

 נבחרת 
מעודכן ל-16 בנובמבר 2025
נבחרתשנההופעותשעריםנורווגיה202010202230202373202480202551סך הכל244

 קישורים חיצוניים 

 הערות שוליים 

קטגוריה:כדורגלני סרפסבורג 08
קטגוריה:כדורגלני חרונינגן
קטגוריה:כדורגלני סלטה ויגו
קטגוריה:כדורגלני וולברהמפטון וונדררס
קטגוריה:כדורגלני קריסטל פאלאס
קטגוריה:כדורגלני נבחרת נורווגיה
קטגוריה:ספורטאים זרים בספרד
קטגוריה:ספורטאים זרים בהולנד
קטגוריה:ספורטאים נורווגים באנגליה
קטגוריה:נורווגים שנולדו ב-2000